18 R A T I 0. 



aut vivis aut mortuis tecta est. Tota vivit , perpetuo motu agita- 

 tur , mox in plantas et animalia mille formarum evolvitur , mox 

 dissolutis formae organicae vinculis quiescit , in humum et aerem 

 mutata , sed jam gravida , genitura. Quot corpora organica viva , 

 tot sunt instrumenta quibus elementa terrena perpetuo motu mo- 

 ventur; omnia , dixit Leibnitzius , sunt rivorum ad instar , in 

 quibus partes continuo sese excipiunt et ingredientes et egredientes. 

 Regnum autem vegetabile quum numero tum formarum magnitudine 

 et vasta proceritate inter corpora organica primum locum tenet et 

 mobile illud Regnum animale longe superat. Adeo gravi in naturae 

 oeconomia provincia fungitur , ut lioc regno omisso praesentem 

 rerum ordinem cogitare haud possimus. Terra autem sub imperio 

 Regni vegetabilis recentioris quomodo mutata sit, quotidie mutetur 

 et in futurum sese mutatura sit , jam mecum consideretis. 



Inter vires motrices , quibus magni in oeconomia naturae effec- 

 tus provocantur , motus aquae primum fere locum tenet. In 

 animum vobis revocate oceanum , flumina et rivos , lacus , pluviarn 

 et nivem quotidie ex atmosphaera cadentes , continuam illam aquae 

 circulationem , quae vaporum et gazis specie e terra in altum 

 evecta , rursus ex atmosphaera magis condensata redit , quo fit , 

 ut omnes terrae partes hoc elemento , quo omnis vita njtitur , 



im- 



